Pietarilaissyntyinen Irina Ala-Opas (aiemmin Vavilova) kuuluu suomalaisten urkutaiteilijoiden eturiviin. Tällä hetkellä hän työskentelee Taideyliopiston Sibelius-Akatemian Kuopion yksikössä kirkkomusiikin lehtorina oppiaineenaan liturginen musiikki ja urkuimprovisointi sekä urkujensoiton tuntiopettajana Kuopion konservatoriolla. Opetustyön lisäksi Irina esiintyy urkurina aktiivisesti ja monipuolisesti: solistina, kamarimuusikkona, säestäjänä ja toisinaan orkesterin rivissä, Suomessa ja ulkomailla.